Anders Beer Wilse

miniatura|Anders Beer Wilse en 1892 en Seattle
**Anders Beer Wilse**, nado en Flekkefjord o 12 de xuño de 1865 e finado en Oslo o 21 de febreiro de 1949, foi un fotógrafo noruegués, coñecido por documentar Noruega na primeira metade do século XX.

## Traxectoria 
Anders era fillo do enxeñeiro civil Lauritz Marius Wilse e de Karoline Dorothea Beer, medrou na vila de Kragerø, e xa navegaba desde os trece anos, graduándose na Horten Tekniske Skole de Horten en 1882. En 1884 emigrou aos Estados Unidos e alí en 1886 mercou a súa primeira cámara. Nese país traballou como enxeñeiro ferroviario e cartógrafo para a Servizo Xeolóxico dos Estados Unidos. En 1897 estableceu un negocio de fotografía en Seattle e en 1901 volveu a Noruega coa súa dona e os seus fillos, establecido en Cristianía dedicouse por enteiro á fotografía. Polo seu traballo mereceu en 1925 a Medalla do Mérito Real en ouro. Tamén publicou os libros 1936 *En emigrants ungdomserindringer* (1936) e *Norsk landskap og norske menn* 1943.

## Actividade fotográfica 
Anders viaxou por toda Noruega captando paisaxes e motivos turísticos, na procura da beleza como motivo postal e tamén da idílica vida rural, chegando coa súa cámara de 10&nbsp;kg ata os lugares máis inaccesibles, mesmo ata Svalbard. Contou coa axuda do seu fillo Robert Charles Wilse que herdou o negocio familiar ata o seu peche en 1957/58. A partir de 1909 deu tamén conferencias sobre a vida norueguesa a partir das súas fotografías e tamén fotografou a numerosos personaxes coñecidos da vida artística, social e política norueguesa.

## Arquivo fotográfico de Wilson 
Wilse mercou fotografías do de Axel Lindahl tiradas nas décadas de 1880 e 1890, utilizándoas canda as súas. Logo da desaparición do seu negocio fotográfico o arquivo fotográfico de Wilse consistía en 200.000 negativos, que se venderon esparexéndose por varios museos e coleccionistas. O Museo do Pobo Noruegués conta coa meirande colección de Wilse, con 86.000 negativos e 369 álbums. O Museo da Cidade de Oslo ten unha gran colección de fotografías de Oslo e o Museo Marítimo Noruegués de navíos. A Biblioteca Nacional de Noruega conta con retratos. Tamén hai arquivos de Wilson no Museo Preus, no Museo Técnico Noruegués e no Museo Nacional de Arte, Arquitectura e Deseño. Manteñen arquivos dixitais o DigitaltMuseum, Oslobilder e Galleri NOR.

## Fotografías 

ficheiro:9-foot diameter Douglas Fir - 1900.jpg|Fotografía de Wilse na súa etapa norteamericana, 1900.
ficheiro:Rene flagget heises Akershus DEX W 00026.jpg|Fotografía de 1905, coloreada a man por Wilse
ficheiro:Nestun stasjon 1907.jpg|Estación de Nesttun, 1907.
ficheiro:Brislingfiske Jelsa Wilse 1.jpeg|Pescadores en Jelsa, 1912.
ficheiro:Roald Amundsen and N-25 at Svalbard.jpeg|Roald Amundsen en Svalbard, 1925.
ficheiro:Hamsun bldsa HA0324.jpg|Knut Hamsun, 1927.
ficheiro:Granvin kyrkje Wilse.jpeg|Igrexa de Granvin, 1927
ficheiro:Norwegian soldiers with Krag-Jørgensen rifle and Madsen LMG.jpg|Soldados noruegueses, 1928.
ficheiro:Eid kyrkje Nordfjord Wilse.jpeg|Igrexa de Eid (Nordfjord), 1931.
ficheiro:Aase Bye 1932.jpg|A actriz Aase Bye, 1932.
ficheiro:Kronprinsfamilien ved Prins Haralds dåp, 31. mars 1937 crop.jpg|O príncipe herdeiro Harald coa súa familia
ficheiro:Type 66 from front.jpeg|NSB clase 66, 1945.
ficheiro:FLK Balaena - Husvik 1949-05-01.jpg|Baleeiro británico con base en Noruega, 1949.

## Notas 
## Ligazóns externas 
* Wilse en DigitaltMuseum
* Wilse en Galleri NOR
* Wilse en fotohistorie.no